paragraph_text: Kožuv (makedonski: Кожув, Кожуф, grčki: Τζένα, Dzеna) je planina na jugu Republike Makedonije na granici s Grčkom. Unutar Makedonije nalazi se 80% planine a u Grčkoj okolo 20%. Planina obuhvaća površinu od 1 000 km 2. Udaljenost između njenih krajnih točaka je; sjever - jug 40 km., zapad - istok 45 km. Sa sjeverne makedonske strane, planina je razvedena i ima blage padine, s južne grčke strane je strma i gola. Kožuh je planina vulkanskog porijekla. Osobitost planine Kožuv je bogatstvo crnogoričnog drveća. Uz planinu Nidže, na koju se nadovezuje, predstavlja prvu prirodnu barijeru, utjecaju mediteranske klime s obližnjeg Egejskog mora, na ostatak Makedonije.